cyanic-selkie/wikianc huggingface dataset:
Vadsø lufthavn
Historie
De første planene om å starte ruteflygninger til Vadsø ble lansert av regjeringen i 1933. Det ble foreslått at flyginger i Nord-Norge skulle utføres med sjøfly, og at det skulle opprettes en rute fra Trondheim til Vadsø, med flere stopp underveis. Det Norske Luftfartselskap (DNL) fikk konsesjonen for å betjene alle ruter i Norge i 1935 og startet blant annet kystruten fra Bergen til Tromsø. Den første sjøflyruta til Vadsø ble startet av Widerøe i 1938 og gikk mellom Kirkenes og Tromsø, med stopp i Vadsø og Hammerfest. Ruta skulle være en prøverute og flys i juli og august med en Stinson Reliant. Alle flyvninger ble avsluttet i 1939 og ble ikke tatt opp igjen under andre verdenskrig. Sjøflyplassen i Vadsø var enkel og besto av et avsatt landingsområde og en bøye. Passasjerene måtte fraktes ut til flyet med båt. DNL gjenopptok flyruta til Vadsø i 1946 med en Junkers Ju 52 og forbindelser til Tromsø, Hammerfest og Kirkenes. Ruta ble senere utvidet til Alta, som en del av en ny kystrute til Bergen. Flyvningene nord for Tromsø ble overtatt av Widerøe i 1954, som skulle fly rutene med de Havilland Canada Otter. Fra 1962 til 1963 fløy Varangfly (senere omdøpt Norving) en sjøflyrute til Kirkenes og Båtsfjord. De søkte om konsesjon for å få drive ruta videre fra 1964, men regjeringen var ikke villig til å gi de nødvendige subsidiene.
Planlegging
I 1964 foreslo Varangfly å plassere en småflyplass i Vadsø, der det skulle være mulig å lande med luftambulanse og flytaxier. Et utvalg oppnevnt av fylkeskommunen anbefalte i 1966 at det burde bygges seks kortbaneflyplasser i Finnmark, hvorav en i Vadsø. På den tiden tok en busstur fra Vadsø til Kirkenes lufthavn rundt syv timer. Samtidig jobbet regjeringen med planer om å bygge et nasjonalt nettverk av kortbaneflyplasser. Luftfartsverket utredet to alternative plasseringer for flyplassen: Fossemyrene og Kviby, der sistnevnte ble valgt. I 1971 ble det startet en flyklubb i Vadsø som brukte en flystripe som var anlagt ved Karlebotn. De flyttet til den frosne innsjøen Navarsvannet i løpet av vinteren, før de flyttet videre til Golnes sommeren 1972. Flyplassen på Golnes ble opprettet ved å planere en morenerygg. Norving brukte flystripen på Golnes for ambulanse- og taxiflyvninger fra 1972 og fram til Vadsø lufthavn ble åpnet.
Stortinget vedtok i 1972 å bygge seks kortbaneflyplasser i Nord-Troms og Finnmark, som den fjerde og siste fasen i utbyggingen av kortbanenettet. Både Widerøe og Norving søkte om konsesjon for å drive ruter i Finnmark. Norving planla å bruke fly av typene Britten-Norman Islander og Britten-Norman Trislander, mens Widerøe planla å bruke Twin Otter. Kontrakten ble gitt til Widerøe, som allerede hadde konsesjonsruter i resten av landet.
I drift
Vadsø lufthavn åpnet 1. august 1974, med Vadsø kommune som eier og operatør. Samme dag som Sørkjosen lufthavn, Hammerfest lufthavn, Mehamn lufthavn og Berlevåg lufthavn. Flyplassen fikk da et terminalbygg på ca. 130 kvadratmeter, med en kapasitet på 30 personer og kontrolltårn på toppen. I 1974 gikk det fire daglige avganger fra Vadsø, alle med Twin Otter. Norving startet i januar 1975 en flyrute fra Kirkenes via Vadsø og til Båtsfjord lufthavn. De hadde derimot ikke tillatelse til å fly passasjerer mellom Vadsø og Kirkenes. Widerøe startet å bruke de Havilland Canada Dash 7 i 1984, som krevde en større oppgradering av flyplassen. Det ble bygd en ny terminal på 350 kvadratmeter, med 85 sitteplasser og et tilhørende parkeringsanlegg. Det ble også bygd en hangar på 1000 m². Widerøe overtok Norving sin Båtsfjord-rute i 1990.
Widerøe begynte å bruke Dash 8 på sine Finnmarks-ruter i 1995. 1. januar 1997 ble flyplassen overtatt av staten og Luftfartsverket (senere Avinor) fra Vadsø kommune for 4,1 millioner kroner. Rutene til og fra Vadsø har blitt drevet som konsesjonssruter med støtte fra Samferdselsdepartementet fra 1. april 1997. 1. januar 2005 ble det åpnet sikkerhetskontroll ved flyplassen. I 2007 ble lufthavnen oppgradert med nytt innflygingsutstyr, nye banelys og nye sikkerhetsfelt og utrykningsveier.
Videre drift
Luftfartsverket presenterte i 1999 planer om å forlenge rullebanen til 1200 meter, men dette ble aldri fulgt opp. Regjeringen foreslo i 2002 at Vardø lufthavn skulle legges ned, på grunn av nærhet til Vadsø (69 km);, men flyplassen ble ikke nedlagt. Avinor uttalte i 2012 at det i framtiden er anbefalt å forlenge rullebanen til 1200 meter, og samtidig oppnå en akseptabel markedsmessig og operativ gevinst av dette. En slik utbygging vil muliggjøre bruk av fly med opptil 50 seter. Det finnes i dag ingen flytyper med mer enn 19 seter som kan operere på slike små rullebaner, når Dash-8-flyene tas ut av drift i perioden 2025–2030. I Nasjonal transportplan 2022–2033 er det ikke bevilget penger til forlengelse. Produsenten ATR vil fra 2024 tilby modellen ATR 42 med 42 plasser tilpasset 800 meters baner.
Dicaulocephalus
Dicaulocephalus er en slekt av biller som hører til undergruppen praktskarabider (Rutelinae) i den store familien skarabider (Scarabaeidae).
Vadsø lufthavn
Fasiliteter
Vadsø lufthavn ligger i Kiby, 3 km øst for Vadsø sentrum. Terminalen har en kapasitet på 170 passasjerer i timen og har parkeringsplasser for to Dash 8-100-fly. Rullebanen er asfaltert, måler 997×30 meter og har baneretningen 07/25, der begge retninger har 870 meter tilgjengelig for avgang. Flyplassen har betalt parkering, en drosjeholdeplass og fem bilutleieselskap.
Det er begrensede utvidelsesmuligheter rundt terminalbygget, fordi det finnes flere forekomster av kulturminner der. Hvis terminalbygget skulle bli utvidet i fremtiden, ville det måtte blitt bygd et nytt terminalområde på den andre siden av rullebanen for å frigjøre plass. En slik løsning vil også forbedre etablerings- og utbyggingsmulighetene for andre virksomheter på flyplassen.
Rouhiala-demningen
Rouhiala-demningen er en demning med et vannkraftverk i elva Vuoksen, Finland. Dette anlegget har en totalt installert effekt på 120 MW.
Dicaulocephalus
Utseende
Middelsstore, brede, blanke, rødbrune eller gulbrune skarabider uten metallglans. Hannen har to par utadrettede, litt uregelmessig formede, korte horn på hodet.
Utbredelse
Slekten er utbredt i Sørøst-Asia (Myanmar, Thailand, Laos, det sørlige Kina, Vietnam).
Vadsø lufthavn
Trafikk
Vadsø lufthavn er nærmeste flyplass for innbyggerne i Vadsø og Nesseby kommuner, samt for deler av Tana kommune. Den betjener primært førstnevnte på grunn av nærheten til den noe større Kirkenes lufthavn, Høybuktmoen, som har direkteflygninger til Oslo, noe Vadsø ikke har.
Widerøe har flyvninger fra Vadsø til ni flyplasser i Finnmark og Tromsø, som alle flys med Dash 8-100 og Q200. Fra Tromsø, Kirkenes og Alta er det korresponderende avganger med SAS, Norwegian og Widerøe til resten av landet. Enkelte av rutene Widerøe opererer er anbudsruter som er subsidiert av Samferdselsdepartementet, som også bestemmer avgangstidene. I 2016 reiste 104 697 passasjerer gjennom lufthavnen.
Lufthavnen er betjent med AFIS, hvor informasjonstjeneste blir gitt. Inn- og utflyvninger styres fra Kirkenes kontrolltårn, da lufthavnen ligger under det kontrollerte inn- og utflyvningsluftrommet (terminalområdet) til Kirkenes.
Ulykker
4. januar 1984 styrtet et Cessna 172-fly fra Vadsø flyklubb i havet rett etter avgang fra flyplassen, på vei mot Kirkenes. Flyet med registreringsnummer LN-DAM hadde tre personer ombord, som alle ble drept i ulykken. Siden flyplassen ikke var bemannet på tidspunktet for ulykken, ble ikke ulykken oppdaget før fjorten timer etter hendelsestidspunktet. Flyet og passasjerene ble aldri funnet etter ulykken.
City (Strapping Young Lad-album)
City er det andre albumet til det canadiske progressive ekstrem metal-bandet Strapping Young Lad. Det ble utgitt 11. februar 1997. Det fikk meget god kritikk etter utgivelsen, og betraktes fremdeles av mange å være gruppens beste album.
Albumet ble gjenutgitt i 2007 med flere bonusspor og endret omslagsbilde.
Sporliste
Sporene 10-14 finnes bare på nyutgaven fra 2007.
DLR
DLR kan bety:
Hjortejegeren
Hjortejegeren (The Deer Hunter) er en amerikansk drama- og krigsfilm fra 1978 om hvordan Vietnamkrigen påvirker menneskene i industribyen Clairton i Pennsylvania syd for Pittsburgh. Robert De Niro, John Cazale, John Savage, Christopher Walken, Meryl Streep og George Dzundza spiller hovedrollene.
Filmen er løselig basert på den tyske romanen Tre kamerater fra 1937, skrevet av Erich Maria Remarque som selv var veteran fra første verdenskrig og som også skrev romanen Intet nytt fra Vestfronten. Tre kamerater følger livene til tre tyske veteraner fra krigen i Tyskland i 1920-årene i Weimar-republikken. Som i boken, drøfter Hjortejegeren de moralske og mentale virkningene av krigens vold og den politisk manipulerte patriotismen i forhold til vennskap. æresbegrep og familiebånd i et lokalsamfunn med tette bånd, og omhandler kontroversielle team som rusmisbruk, selvmord, utroskap, og mentale lidelser. Filmen ble tildelt fem Oscar, herunder Oscar for beste film og Oscar for beste regi.
Hjortejegeren er også kjent for tittelmelodien Cavatina av Stanley Myers, framført av australske John Williams på klassisk gitar.
Handling
De Niro, Savage og Walken portretterer amerikanske fabrikkarbeidere og lidenskapelige hjortejegere. Dette arbeidermiljøet er av russisk opprinnelse. Den første tredjedelen av filmen handler om bryllupet til «Steven» (Savage) og «Angela», og er en storslagen skildring av en russisk-ortodoks vielse med tilsvarende livsbejaende bryllupsfest etterpå. Samtidig, og som en kontrast til den livlige festen, kommer en Vietnamveteran innom denne og varsler de kommende tragediene.
Det er klart under bryllupet at Angela er gravid med Nick (Walken). Etter en siste hjortejakt reiser trioen i krigen i Vietnam. Alle tre blir tatt som krigsfanger og blir utsatt for grusom behandling, hvor vaktene blant annet tvinger dem til å spille russisk rulett. Gjennom viljestyrke og selvkontroll klarer Michael (DeNiro) å utmanøvrere fangevokterne og leder en flukt. Men Steven blir under flukten så skadet at han mister begge benene, og senere er så krigstraumatisert at han ikke bryr seg om noe annet enn livet på sykehuset.
Da Michael kommer hjem fra Vietnam, møter han et svært endret hjemland og han selv er svært endret gjennom sine kraftige krigsopplevelser. Han drar blant annet på hjortejakt, men greier ikke å trekke av da han har en flott hjort i sikte. Han klarer ikke å drepe mer. Imidlertid har Nick (Walken) blitt igjen i Vietnam, og da Michael gjennomskuer årsaken, reiser han tilbake til Saigon (rett før byen faller). Han finner den hjernevaskede og psykisk skadede Nick som har blitt besatt av det dødelige spillet russisk rulett og er en profesjonell utøver av dette i bakgatene i Saigon. De gjenforenes, men Nick er fiendtlig innstilt til Michael og som følge av sine krigsskader ønsker han ikke å bli med Michael hjem. For å utfordre Nicks lojalitet og kjærlighet til sin beste venn, må Michael utfordre Nick til å spille russisk rulett mot hverandre, mens Michael hele tiden under spillet forsøker å overbevise Nick om å vende hjem. Nick er imidlertid upåvirkelig, og tar pistolen og skyter seg selv i hodet. Michael, som hadde lovet å ikke etterlate Nick i Vietnam, bringer liket tilbake til USA. Filmen ender den morgenen da Nick begraves, da Michaels kjæreste Linda (Streep) foreslår en skål for den falne vennen Nick, men skaden forårsaket av krigens redsler har allerede ødelagt vennegjengen for alltid. Filmen ender med at vennene, etter sørgehøytideligheten etter Nick, improvisert synger Irving Berlins sang «God Bless America» i et spedt forsøk på å begynne på noe nytt.
Hyndburn (elv)
Hyndburn er en elv i Lancashire i England. Den renner gjennom byene Haslingden, Baxenden, Accrington, Clayton-le-Moors og Great Harwood før den møter Hyndburn Brook og så renner inn i Calder.
Navnet på elva er angelsaksisk; første ledd hynd tilsvarer moderne engelske ord hind, «hunnhjort», mens andre ledd er burna, «bekk». Det vil si «bekken med hjortene». En eldre skrivemåte er Hinbrun.
Distriktet Hyndburn har navn etter elven.
Vitorino
Vitorino er en kommune i delstaten Paraná i sørregionen av Brasil.
Hughes County (Oklahoma)
Hughes County er et fylke i den amerikanske delstaten Oklahoma. Det ligger i de sentrale delene av staten og det grenser mot Okfuskee County i nord, McIntosh County i nordøst, Pittsburg County i øst, Coal County i sør, Pontotoc County i sørvest og mot Seminole County i vest.
Flamlendere
Flamlendere eller flamlendinger (nederlandsk: Vlamingen) er den nederlandsktalende befolkningen i Belgia der de hovedsakelig er bor i de nordlige delene av landet, i delstaten Flandern. De er de ene av to kulturelle-språklige hovedgrupper i Belgia, hvor den andre er de fransktalende vallonere. Flamlendere utgjør flertallet av befolkningen, rundt 60 prosent.
Flandern i bred betydning består av den flamske regionen i det nordlige Belgia, men også Frans-Vlaanderen i dagens Frankrike, hovedsakelig i departementet Nord, og i den sørlige delen av den nederlandske provinsen Zeeland, som også er kjent som Zeeuws-Vlaanderen. Begge de sistnevnte områdene var tidligere deler av grevskapet Flandern, og dette navnet kom til å bli et fellesnavn for hele området, til tross for at deler av dagens belgiske Flandern lå i andre fyrstedømmer, hvor det største var hertugdømmet Brabant.
Hughes County (Oklahoma)
Hughes Countys totale areal er 2 110 km² hvorav 20 km² er vann. I 2000 hadde fylket 14 154 innbyggere og administrasjonssenteret ligger i byen Holdenville.
Flamlendere
Folk
Basert på språkhistorie nedstammer flamlendere hovedsakelig fra innvandrende germanske stammer framfor de galliske stammene som bodde i området før romersk tid. I det ytre defineres flamsk kultur gjennom nederlandsk språk, som igjen er et vestgermansk språk. Dette språket deles med innbyggerne i Nederland, men dog ikke med alle innbyggere i Belgia hvor mange snakker fransk og en liten minoritet tysk. Det finnes i streng mening ingen egen flamsk litteratur i betydningen egne litterære retninger innenfor det nederlandske språket. Bøker skrevet av flamlendere og nederlendere leses av nederlandsktalende over hele verden, selv om det kan utskilles mindre ulikheter i språkbruken.
Innenfor Belgia utgjør flamlendere en klart adskilt gruppe, adskilt ved språk og skikker, men sammenlignet med nederlendere er disse kulturelle og språklige skillelinjene små. Den populære oppfatningen om å utgjøre en eget samfunn varierer mye, avhengig av emne, lokalitet og personlig bakgrunn. Generelt identifiserer flamlendere seg sjelden som hollendere og motsatt, særlig på et nasjonalt nivå. Dette er delvis grunnet populære stereotyper innenfor både Nederland og Flandern som hovedsakelig er basert på «kulturelle ekstremiteter» innenfor nordlig og sørlig kultur. Men også i stor del grunnet historisk frigjøring av deres kultur i Belgia som har etterlatt flamlendere med stor grad av nasjonal bevissthet som kan bli markert blant en del nederlandsktalene belgiere.
Religion
Bortimot 75 prosent av flamlendere er døpt katolikker, skjønt kun en liten minoritet på rundt 8 prosent går fast til messe og bortimot halvparten av befolkningen i Flandern er agnostikere, ateister eller rett og slett ikketroende. En undersøkelse i 2006 i Flandern viste at rundt 55 prosent valgte å kalle seg selv religiøse.
Styre
Flandern har et eget parlament og en egen regjering. Regjeringen er ansvarlig for bl.a. landbruk, miljø, undervisning og veier. Dette tillater flamlendere å drive en (mer engasjert) politikk uten innblanding av de franske beboere i sør. Særlig kunnskap er i Flandern svært forskjellig fra det vallonske undervisningssystemet. Derimot er miljø f.eks. et tema som kan skape forvirring om hvilken delstat som har ansvar når det gjelder flom e.l, da de fleste elvene renner fra Vallonia til Flandern og all vannet konsentrerer seg i elvene i den sistnevnte delstaten.
Denne politikken var langt ikke så utbredt som før. Den mer selvstendige politikken har sine røtter i søttitallet, da det ble etablert et kulturråd for flamlendere. Denne maktsforskyvingen fra den franske eliten til den flamske befolkningen har oppstått mer enn 100 år etter Belgias oppretting. Det var også i etterkrigstiden da den belgiske grunnloven ble oversatt til nederlandsk.
I dag
Mange flamlendere tenderer også mot flamsk nasjonalisme (nederlandsk flamingantisme), hvilket illustrerer av framgangen til det politiske partiet Nieuw-Vlaamse Alliantie (ny flamske allianse, N-VA). Etter det nasjonale valget i 2010, fikk partiet en seier og ble størst i hele Belgia. Partiet ønsker en fredelig oppløsning av landet og en konføderalisme som et mellomsteg.
Øvrige flamske partier og deres forhold mot eller for Flanderns uavhengighet:
Robert «Bud» Larsen
Robert «Bud» Larsen (født 1942) er en amerikansk felemaker fra Fargo, Nord-Dakota.
Flamlendere
I dag
Kjennetegnende er at alle franske partier i Belgia ikke ønsker en oppløsning av Belgia. Det finnes også et unionistisk belgisk parti (BUB) som ønsker å avskaffe Flandern, Vallonia og Brussel som delstater og beholde et suverent land med all makten som det var i dets opprettelse i 1830.
Sør-Afrika under Sommer-OL 1908
Sør-Afrika under Sommer-OL 1908. 14 sportsutøvere fra Sør-Afrika deltok i fire sporter, friidrett, fekting, sykling og tennis, under Sommer-OL 1908 i London. Sør-Afrika kom på fjortendeplass med en gull- og en sølvmedalje.
Flamlendere
Språk
Flamlendere har nederlandsk som sitt hovedmål (særlig dens sørlige muntlige variant som tidvis blir kalt for «flamsk») som er flertallspråket i Belgia, benyttet av rundt tre femtedeler av befolkningen. Dets ulike dialekter har en rekke ord og noen få grammatikalske trekk som skiller det ut fra det standardiserte språket. Som i Nederland er uttalte og valg av ord påvirket av den lokale dialekt.
Robert «Bud» Larsen
Far til Robert spilte både fiolin og hardingfele. Han emigrerte fra Førde i Sunnfjord til Fargo i Nord-Dakota USA, og ble boende der i mange år.
Flamlendere
Standard nederlandsk
Standard nederlandsk er hovedsakelig basert på en blanding av hollandsk (dialektgruppa som snakkes i Nordvestnederland og Amsterdam) og babantsk dialektgruppe (som snakkes i området mellom Maaselva som nordligste grense, Antwerpen i vest og Brussel i sør). Både Nederland og Flandern har underskrevet avtaler som sikrer en enhet i det nederlandske språket. Det ble også etablert en "språkunion" Nederlandse Taalunie, et råd for reformer i språket som gjelder for både Nederland og Flandern. I den flamske offentligheten eller på flamske skoler brukes det derfor ikke et annet språk forskjellig fra nederlandsken som brukes i Nederland. Det blir heller ikke brukt et slags språk som heter "belgisk".
Robert «Bud» Larsen
Robert kom i en alder av 13 år i lære hos den norsk-amerikanske hardingfelemakeren Gunnar Gunnarsson Helland som reparatør og felemaker fra 1957 til 1965.
Felebygging er for Robert «Bud» Larsen en bigeskjeft.
Flamlendere
Dialekter i Flandern
Flandern er lingvistisk sett delt opp i tre hovedgrupper: flamsk i Vest- og Østflandern (med henholdsvis vestflamsk og østflamsk), brabantsk i Antwerpen og Brabant, og limborgsk i Limborg. I offentligheten, på skoler og f.eks. i nyhetssendinger håndteres den brabantske tungefallen som en norm.
Undervisning
Studenter i Flandern forventes å lære seg to eller til og med tre språk (minst to fremmedspråk er obligatorisk i skolesystemet, vanligvis fransk og engelsk, men iblant også tysk og/eller et språk tatt fra en sekundærvalgliste) til et høyre nivå enn hva som er tilfellet i mange andre land. I lang tid var Flandern dominert av fransk kultur, men fra 1960-tallet og framover har engelsk kultur og språk vokst kraftig i betydning.
Historie
Historien til flamlendere handler om nasjonal paraplyidentitet som begynte kort tid etter den franske revolusjon. Før dette var begrepet flamlendere generelt reservert for innbyggerne i grevskapet Flandern. Dette området utgjorde grovt sett den vestlige spissen av dagens Belgia og dagens franske departement Nord. I en del sammenhenger kan «flamlendere» fortsatt referere til folkene i denne regionen og som i dag er delt mellom provinsene Vest- og Øst-Flandern.
I 1830 ble de sørlige statene til kongeriket Nederlandene skilt ut, hovedsakelig på grunn av behandlingen av de fransktalende vallonerne i det hollandskdominerte forente kongedømmet, foruten også at den katolske flertallet der, som så på deres kongelige overhode, Vilhelm I av Nederland, med mistro.
I årene etter den franske revolusjonen hadde den hollandske kongen i en språklig reform av 1823 forsøkt å gjøre hollandsk til det offisielle språket for de sørlige provinsene, løselig sett dagens Flandern, ettersom det var språket til de fleste som bodde der. Denne reformen ble møtt med stor opposisjon fra aristokratiet og middelklassen som da var hovedsakelig fransktalende. Etter opprøret ble denne språkreformen den første hollandske loven som ble forbudt (4. juni 1830), og i de påfølgende årene ble et antall lover innført som la hindringer i vegen for nederlandsk kultur og snakke nederlandsk.
Reaksjonen på denne kulturelle undertrykkelsen av den belgiske regjeringen begynte på 1840-tallet med en økende flamsk politisk bevegelse, skjønt den bygde på tidligere stemning av antifranske skrifter, eksempelvis av Jan Verlooy fra slutten av 1700-tallet, som kritiserte den sørlige frankofile elite. Det var takket være den flamske bevegelsen, i løpet av de påfølgende 150 årene, at «den flamske nasjon» ble dannet, bestående av ulike nederlandsktalende regioner i dagens moderne Belgia, som delte en rekke sosiale, politiske og språklige mål.
Nasjonale symboler
Det offisielle flagg og våpenskjold til det flamske samfunn er representert av en svart løve med røde klør og tunge på en gul bakgrunn. Et flagg bestående av en helt svart løve hadde vært benyttet i omfattende grad før 1991 da dagens versjon ble offisielt godkjent av det flamske samfunn. Det eldre flagget var tidvis blitt anerkjent av kilder hos myndighetene (sammen med versjonen med røde klør og tunge). I dag er det eneste flagget som er representert av belgisk lov det som har røde klør og tunge. Flagget som består utelukkende av en helsvart løve er hovedsakelig brukt av flamske separatistbevegelser. De flamske myndighetene benytter seg også av to logoer bestående av en meget stilisert svart løve som viser klørne og tungen i enten rødt eller svart.
Den første dokumenterte bruken av den flamske løven var på seglet til Filip av Alsace, greve av Flandern (1143 –1191), i 1162. Fra denne dato har bruken av det flamske våpenskjold vært i bruk under styrene til Alsace-grevene, andre dynasti av Flandern og Dampierre-grevene. Mottoet «Vlaanderen de Leeuw» («Flanderns løve») var etter sigende på våpenskjoldet til Pieter de Coninck ved De gylne sporer-slaget den 11. juni 1302. Etter at Flandern ble underlagt hertugene av Burgund ble det benyttet kun på navnebrett. Det var først ved opprettelsen av Det forente kongeriket Nederlandene at våpenskjoldet igjen ble det offisielle symbolet for den nye provinsen Øst-Flandern.
Jenny Skavlan
Jenny Ebbing Skavlan (født 3. juni 1986) er en norsk modell, skuespiller, programleder, designer og forfatter.
Hun vant årets kjendisblogg i Vixen Blog Awards 2015.
Bakgrunn og familie
Skavlan er av slekten Skavlan og vokste opp på Frogner og Bygdøy i Oslo, som datter av legen Jørgen Skavlan.
Skavlan gikk på Fagerborg videregående skole, der hun hadde en av hovedrollene i Fagerborgrevyen to år på rad.
Stevie Nicks
Stephanie Lynn «Stevie» Nicks (født 26. mai 1948 i Phoenix i Arizona) er en amerikansk låtskriver og sanger.
Hun er kjent som sanger i Fleetwood Mac og for en omfattende solokarriere. Hun har hatt over 40 US Top 50 hits og har solgt over 120 millioner musikkalbum. Tidlig på 1980-tallet, etter å ha gitt ut sitt første soloalbum, kalte Rolling Stone henne: «Regjerende dronning av rock & roll». Nicks ble også kåret til en av de 100 største låtskriver gjennom tidene av Rolling Stone. Hun er kjent for sine lange, vide, teatralske kjoler.
Jenny Skavlan
Bakgrunn og familie
Etter at Skavlan flyttet til København, gikk hun teaterlinja på Borup folkehøyskole. I 2008 studerte hun mote og design, og fikk være med i TV 2s underholdningsprogram Skal vi danse. Videre ble hun kjæreste med Thomas Gullestad (gift i 2014).
Stevie Nicks
Fleetwood Mac og Rumours
Hun ble invitert med i Fleetwood Mac i 1974 etter at Mick Fleetwood hørte sangen "Frozen Love", som hun hadde spilt inn med kjæresten Lindsey Buckingham. Han hadde kun tenkt å ta med Stevie Nicks, men Lindsey Buckingham sa at de kun kom sammen.
I 1975 oppnådde Fleetwood Mac verdensomspennende suksess med albumet Fleetwood Mac. Nicks "Rhiannon" ble kåret til en av The 500 Greatest Songs of All Time av Rolling Stone. Hennes liveopptredener fikk etter hvert mer og mer en teatralsk intensitet som ikke var tilstede på albumet. Sangen bygget opp til et klimaks der Nicks vokal var så lidenskapelig at Mick Fleetwood erklærte at "hennes 'Rhiannon' var som en eksorsisme". Hennes "Landslide" ble en annen hit fra albumet, med tre millioner avspillinger på radio.
Jenny Skavlan
Skuespiller
Skavlan debuterte på filmlerretet som åtteåring i rollen som det røde blodlegemet «Alveola» i Jakten på nyresteinen. Etter dette hadde hun flere reklamejobber i årene som kom. Hun var blant annet med i en av reklamefilmene for Gilde i 2002, men ble mest kjent i en av Grandiosa-reklamefilmene for Stabburet noen år senere. Den resulterte blant annet i at det ble etablert flere fangrupper for henne på nettstedet Facebook.
Røntgendiffraksjon
Røntgenkrystallografi (XRD) er en kjemisk analysemetode for å bestemme sammensetningen til uorganiske forbindeler.
Stevie Nicks
Fleetwood Mac og Rumours
Da Nicks ble mer klar over sitt image, jobbet hun sammen med klesdesigner Margi Kent for å utvikle et unikt utseende på scenen. Kostymene hennes hadde en sigøyner-bohemsk stil som inneholdt bølgende skjørt, sjal og høye støvler.
Mens Nicks og Buckingham oppnådde profesjonell suksess med Fleetwood Mac, var deres personlige forhold dårligere, så Nicks avsluttet forholdet.
Fleetwood Mac begynte å spille inn sitt oppfølgingsalbum, Rumours, i 1977.
Jenny Skavlan
Skuespiller
Etter dette fikk hun i 2008 en rolle i en reklamefilm for nettauksjonen Tribber. I 2008 deltok hun i en musikkvideo til sangen «Det E'kke Meg Det er Deg» for rapgruppen Erik og Kriss. I tillegg spiller hun i Yoga Fire sin musikkvideo til sangen "Superkul Med Kniv".
Røntgendiffraksjon
Monokromatiske røntgenstråler sendes mot prøvematerialet, refrakteres (avbøyes) og treffer en detektor. Ved å variere innfallsvinkelen til strålen fremkommer et diffraktogram som kan brukes til å bestemme innholdet av prøvematerialet.
Jenny Skavlan
Skuespiller
Hun har også spilt i Børning og Tomme Tønner.
Modell, gjenbruker og klesdesigner
Skavlan var modell for undertøyet til russ 2007 på nettsiden russedress.no. Høsten 2012 debuterte hun som forfatter med boken Sy om, hvor hun tar for seg sin store lidenskap gjenbruk. Med juveler David-Andersen laget hun i 2015 en smykkekolleksjon. I 2016 laget hun kolleksjoner for det danske kvinneklesmerket Vero Moda. Skavlan er også medeier i gjenbruksappen Tise.
Programleder
I august 2009 ble det klart at Skavlan skulle være en av programlederne i fjernsynskanalen FEMs talkshow Studio FEM, sammen med Kari Simonsen, Mina Hadjian, Karita Bekkemellem og Eli Hagen. Hun var programleder i TV3-seriene Fangene på fortet sammen med Daniel Franck i sesongen som ble vist i 2011 og ledet også første, og eneste sesong av Masterchef. Våren 2012 ledet hun talkshowet Tweet4tweet sammen med Hasse Hope og Øivind Vogt. Høsten 2012 ledet hun sammen med Daniel Frank ekstremsportprogrammet Fritt fall. Sammen med Erik Solbakken var hun programleder for Melodi Grand Prix 2013 og 2014. Januar 2015 ledet hun Spellemannprisen 2014 sammen med Mona B. Riise. I 2019 var hun dommer i NRK-serien Symesterskapet.
Røntgendiffraksjon
To vanlig forekommende anvendningsområder er undersøkning av krystallisert protein og av metallers krystallstruktur. Røntgenkrystallografi er i dag den enese metoden som helt autonomt kan anvendes for å bestemme 3d-strukturen for proteinet, selv om NMR-analyser kan komplettere studiet.
Stevie Nicks
Tusk, Mirage og solokarriere med Bella Donna, The Wild Heart, Rock a Little og kokain
Stevie Nicks skrev og spilte inn demoer for et soloprosjekt samtidig som Fleetwood Mac jobbet med albumet Tusk i 1979. Nicks første soloalbum, Bella Donna, ble utgitt 27. juli 1981, det fikk god kritikk og gode salgstall. Det nådde førsteplass på Billboard 200-listen, med fire singler som kom på Billboard Hot 100, og Rolling Stone omtalte henne som "The Reigning Queen of Rock and Roll ". Albumet inneholder også en duett med Tom Petty på hans "Stop Draggin' My Heart Around", og en duett med Don Henly "Leather and Lace".
Samme dag som Bella Donna nådde nummer en på Billboard 200, fikk Nicks beskjed om at hennes beste venn Robin Anderson hadde leukemi. Anderson var gravid og fikk beskjed om at hun bare hadde tre måneder igjen å leve. Hun fødte en sønn og ba Nicks bli barnets gudmor. "Jeg fikk aldri glede av Bella Donna i det hele tatt fordi venninnen min døde." Etter Robins død i 1982 giftet Nicks seg med Robins enkemann, Kim Anderson. De trodde at Robin ville ønske at de gjorde det, for å ta vare på babyen. "Vi var alle i så vanvittig sorg, bare helt forvirret," sa hun senere. De skiltes tre måneder senere.
Hun spilte inn Mirage med Fleetwood Mac, som ble gitt ut i 1982, og i juni 1983 ga Nicks ut sitt andre soloalbum, The Wild Heart. Albumet solgte til dobbelt platina, nådde nummer fem på Billboard 200 albumlisten, og inneholdt tre hitsingler. Sporet "I Wil Run to You" var også Tom Petty med på. Det introduserte også låtskriver og utøver Sandy Stewart som medforfatter og vokalist. Det var rart at det store narkotikamisbruk ikke å ødelegge mer for suksessen.
Til filmen Mot alle odds skre og fremførte hun sangen "Violet and Blue", som ble gitt ut på filmalbumet Against All Odds: Music from the Original Motion Picture Soundtrack i 1984.
Nicks startet på sitt tredje soloalbum, opprinnelig med tittelen Mirror Mirror, og spilte inn sangene i løpet av 1984. Nicks var misfornøyd med albumet, og valgte istede å spille inn et nytt i 1985. Albumet fikk nå tittelen Rock a Little, det ble utgitt i november 1985 å fikk kommersiell suksess, og tre suksessfulle singler. Nicks turnerte med Rock a Little frem til oktober 1986, og opptrådte også med Bob Dylan og Tom Petty and the Heartbreakers under deres turné i Australia.
Etter australske turen la Nicks seg inn i Betty Ford Center i 30 dager for å overvinne kokain avhengigheten. Hun tenkte på Janis Joplin og Jimi Hendrixs sterke innflytelse på hennes musikk og liv, det var med på å stoppet henne og fikk henne til å se på verden gjennom klarere øyne.
Tango in the Night, Behind the Mask og soloalbumet The Other Side of the Mirror
Fleetwood Mac å jobbet med Tango in the Night, men på grunn av hennes turne og innleggelsen var Nicks stort sett utilgjengelig for å jobbe på albumet sammen med bandet men var med på slutten av innspillingen. Hennes bidrag til albumet ble sendt til bandet som jobbet med dem under hennes fravær. Albumet ble utgitt i april 1987 og ble bandets nest mest solgte album noensinne, bak Rumours. Det var store problemer i bandet og Buckingham sluttet. Den etterfølgende turnen ble avbrutt på grunn av Nicks sykdom og at hun hadde utviklet en avhengighet av det beroligende midlet Klonopin som skulle hjelpe henne å holde seg borte fra kokain.
På julealbumet A Very Special Christmas fra 1987 synger hun "Silent Night".
I 1988 begynte Nicks å jobbe med et fjerde soloalbum med den engelske plateprodusenten Rupert Hine. The Other Side of the Mirror ble utgitt i mai 1989 og fikk kommersiell suksess.
Fleetwood Mac albumet Behind the Mask ble utgitt i 1990. Det fikk en moderat suksess i USA, men i Storbritannia kom albumet inn på topplisten og solgte til platina. Bandet dro på verdensturne, den siste kvelden ble Buckingham og Nicks gjenforent på scenen for å fremføre "Landslide".
Nicks forlater Fleetwood Mac, gir ut Street Angel og slutter med Klonopin
Nicks forlot gruppen på grunn av uenighet med Mick Fleetwood, som ikke lot henne gi ut 1977-sporet "Silver Springs" på albumet sitt Timespace: The Best of Stevie Nicks. Han hadde planer om senere å gi det ut på Fleetwood Mac bokssett.
Ti år etter starten på solokarrieren ga Stevie Nicks ut Timespace: The Best of Stevie Nicks, i september 1991. Året etter ga Fleetwood Mac ut bokssett med 4 CD-er, 25 Years - The Chain, som inkluderte "Silver Springs".
Under den amerikanske presidentkampanjen i 1992 brukte Bill Clinton Fleetwood Macs "Don't Stop" som kampanjetema, og Nicks sluttet seg til den klassiske Rumours oppstillingen av bandet (inkludert Buckingham) for å fremføre sangen ved Clintons 1993 innvielse galla.
På slutten av 1993 snublet hun over en eske hjemme, falt og slo pannen i peisen og besvimte. Når hun våknet ble hun forferdet over å se alt blodet og visste at det var Klonopin som forårsaket hendelsen. Da innså Nicks at hun trengte hjelp, hun la seg inn for en smertefull 47-dagers avrusning på et sykehus. "Klonopin var verre enn kokainen," har hun sagt. "Jeg mistet åtte år av livet mitt. Jeg skrev ikke, og jeg gikk opp my i vekt."
Etter at hun var rusfri ga Nicks ut sitt femte soloalbum, Street Angel, spilt inn i 1992 og 1993 med materiale som hovedsakelig var skrevet noen år tidligere. Albumet ble utgitt i mai 1994, det ble dårlig mottatt og nådde nummer 45 på Billboard Top 200.
Hun medvirket sammen med Ringo Star på en sang, "Lay Down Your Arms", på albumet For the Love of Harry: Everybody Sing Nilsson, en hyllest til Harry Nilsson som ble utgitt etter hans død.
Gjenforening med Fleetwood Mac og Trouble in Shangri-La
I 1996 jobbet Lindsey Buckingham med et planlagt soloalbum, han fik hjelp av Mick Fleetwood og John McVie, noe som til slutt førte til en gjenforening bandet. En friskere og slankere Nicks ble med i Fleetwood Mac på livealbumet The Dance, og en meget vellykket 1997-turne som falt sammen med 20-årsjubileet for utgivelsen av Rumours. Før turnen hadde Nicks begynt å jobbe med en sangpedagog for å gi stemmen mer kontroll og beskytte den mot stresset fra lange turplaner. Hun gikk også på en diett og begynte å jogge for å gå ned i vekt. Fleetwood Macs The Dance fikk både kommersiell og kritiker suksess. Albumet ga gruppen flere Grammy-nominasjoner, inkludert en nominasjon til Grammy-prisen Best Pop Performance by a Duo or Group with Vocals for deres liveopptreden av "Silver Springs".
På filmalbumet Twister (Music from the Motion Picture), utgitt i 1996, er tittelsporet "Twisted" fremført av Stevie Nicks og Lindsey Buckingham.
I 1998 ble Nicks som medlem av Fleetwood Mac tatt opp i Rock and Roll Hall of Fame. Samme år ble Fleetwood Mac hedret for Outstanding Contribution av BRIT Awards.
Stevie Nicks bokssettet Enchanted ble utgitt i april 1998, hun fulgte det opp med en vellykket Amerika turne.
I 1998 bidro Nicks til filmmusikken Practical Magic og opptrådte i Don Henleys støttekonsert for Walden Woods Project.
Nicks ble kåret til en av People magazine's liste 50 Most Beautiful People, ble omtalt i en Behind the Music-episode, og var med i en episode av VH1 Storytellers Concert Program.
Nicks gjorde flere TV-opptredener for å reklamere for albumet og opptrådte på 2001 Radio Music Awards. Nicks fortsatte med en vellykket turné, selv om noen forestillinger ble kansellert på grunn av bronkitt. Show ble også kansellert på grunn av angrepene 11. september i USA.
Fleetwood Mac Say You Will, samlealbum og livealbum
I 2001 begynte Fleetwood Mac å jobbe med et nytt studioalbum, men denne gangen uten Christine McVie, så for første gang var Stevie Nicks den eneste kvinnen i bandet. Say You Will ble utgitt i april 2003 og også dette albumet fikk kommersiell suksess, men blandede anmeldelser. Fleetwood Mac dro på turne men samarbeidet mellom Nicks og Buckingham var igjen vanskelig. Etter å ikke ha vært med på Say You Will turnen i noen måneders, gjorde Nicks en fire-kvelders periode i mai 2005 på Caesars Palace i Las Vegas, og gjorde deretter 10 show med Don Henley sin Two Voices turneen. Sommeren 2005 fortsatte Nicks med solo-show Gold Dust-turne.
I mars 2007 ga Reprise Records ut Crystal Visions - The Very Best of Stevie Nicks i USA. Albumet debuterte som nummer 21 på Billboard 200 albumlisten. Samlingen inkluderer hennes hitsingler, en dansemix og et nytt spor, en liveversjon av Led Zeppelin's "Rock and Roll". Også en luksuriøs versjon som inkluderer en DVD med alle Nicks musikkvideoer med kommentarer fra Nicks, samt sjeldne opptak fra Bella Donna-innspillingene. En turne med Chris Isaak, som startet i Concord, California 17. mai 2007, fulgte utgivelsen.
Foreldrenes arbeidsutvalg
Foreldrenes arbeidsutvalg eller Foreldrerådets arbeidsutvalg, forkortet FAU, er en del av grunnskolen og basert på foreldrerådet ved hver enkelt skole. I mange kommuner finnes det et kommunalt foreldreutvalg som foreldreutvalget er en del av. Foreldreutvalget består vanligvis fra klassekontakter ved skolene, men arbeidsutvalget er formelt et utvalg som springer ut fra foreldrerådet som er alle foreldrene ved en grunnskole.
Stevie Nicks
Fleetwood Mac Say You Will, samlealbum og livealbum
The Soundstage Sessions ble gitt ut i mars 2009. Albumet startet med en førtisyvende plass på Billboard 200-albumlisten. Den første singelen fra albumet, "Crash into Me", ble gitt ut som en digital nedlasting, sammen med "Landslide" (orkesterversjon) som B-side.
I slutten av 2008 kunngjorde Fleetwood Mac at bandet skulle turnere i 2009, og begynte i mars. Turnéen ble stemplet som et 'greatest hits show' med tittelen "Unleashed", selv om de spilte albumspor som "Storms" og "I Know I'm Not Wrong".
Solo med In Your Dreams og Fleetwood Mac's Extended Play.
Stevie Nicks begynte å jobbe sammen med David A. Stewar på sitt første soloalbum på ti år. Stewar er en musiker og plateprodusent som er mest kjent for å være halvparten av duoen Eurythmics. Nicks opptrådte i en serie show i august 2010. Hun spilte ikke noe av den nye musikken på noen av showene, fordi hun ikke ønsket at den skulle havne på YouTube. Santa Barbara-showet var til intekt for en ung jente, hun hadde møtt gjennom Make-a-Wish Foundation i Los Angeles, med rabdomyosarkom, en sjelden kreftart. Album In Your Dreams ble gitt ut i mai 2011, og singelen "Secret Love" var gitt ut i februar. Nicks skrev opprinnelig "Secret Love" i 1976. Nicks promoterte sangen med en video regissert av Dave Stewart. Nicks guddatter Kelly vises i videoen iført en vintage-kjole som Nicks hadde på seg på scenen i 1976. En annen sang på albumet, "For What It's Worth", inneholder Nicks niese i videoen. Det ble laget en dokumentarfilm for albumet, regissert av Stewart. Dokumentaren rost av kritikere og Nicks dukket opp på mange filmfestivaler for å støtte dokumentaren. In Your Dreams ble godt mottatt av musikk kritikerne. Rolling Stone skrev "Det er ikke bare hennes første album på 10 år, det er hennes fineste sangsamling siden åttitallet". Albumet ble nummer seks på Billboard 200, og ga Nicks sitt femte topp 10-album på listen, med 52 000 solgte eksemplarer den første uken. Andre steder har albumet gjort topp 50 plasseringer, inkludert nummer 24 på det australske ARIA listen, nummer 22 i Canada, og nummer 14 i Storbritannia.
Samme dag som Nicks nye album ble utgitt, sendte Fox Network Glee-episoden (sesong 2, episode 19) "Rumours" som inneholdt seks sanger fra Fleetwood Macs album fra 1977, inkludert Nicks sang "Dreams" (bandets eneste nummer én sang på de amerikanske hitlistene). Showet utløste fornyet interesse for bandet og deres vellykkede album, og Rumours gikk inn på Billboard 200-listen igjen som nummer 11, samme uke som In Your Dreams var nummer seks.
Nicks bidro med et cover av Buddy Hollys "Not Fade Away" for hyllestalbumet Listen to Me: Buddy Holly, utgitt i september 2011.
I 2013 turnerte Fleetwood Mac igjen som et fire-medlemmers band gjennom hele Nord-Amerika og Europa, inkludert konserten i Oslo Spektrum. I april ga bandet ut sitt første nye studio-materiale siden 2003, via digital nedlasting på iTunes, med en firespors EP, Extended Play. Den inneholdt tre nye sanger og en sang fra Buckingham Nicks innspillingen, "Without You".
På Sound City - Real to Reel albumet som kom ut i 2013 finner man "You Can't Fix This" med Stevie Nicks, Dave Grohl, Rami Jaffee og Taylor Hawkins.
I 2014 dukket Nicks opp i den tredje sesongen av TV-serien American Horror Story, Coven, i en rolle hun gjentok i den åttende sesongen, Apocalypse. Hun spilte en fiktiv versjon av seg selv og skildret en "hvit heks" med overnaturlige krefter i tre episoder. På showet fremførte hun sangene "Rhiannon", "Has Anyone Ever Written Anything For You?", "Seven Wonders" og "Gypsy".
Lady Antebellum ga ut singlen "Golden" sammen med Stevie Nicks i 2014.
24 Karat Gold: Songs from the Vault og Rock and Roll Hall of Fame
Nicks åttende studioalbum om i september 2014, 24 Karat Gold: Songs from the Vault, som nådde nummer sju på Billboard 200.
Hun dro også på en nordamerikansk turne med Fleetwood Mac, nå gjenforent med Christine McVie, On with the Show tour.
I mai 2015 utgav Nicks Crystal Visions - The Very Best of Stevie Nicks, en dobbel vinyl LP. Gjennom 2016 og 2017 turnerte Nicks med The Pretenders på 24 Karat Gold Tour.
(Never Mind The) Stars ga i 2016 ut singelen "Stevie Nicks".
I 2017 var Nicks med på et spor, "Beautiful People Beautiful Problems", på den amerikanske sangeren Lana Del Reys femte studioalbum, Lust for Life.
9. juli 2017 opptrådte Nicks på British Summer Time festivalen i Hyde Park i London, sammen med Tom Petty and the Heartbreakers. Hun var også senere med på "Stop Draggin 'My Heart Around" med Petty som en del av Heartbreakers-settet. Dette skulle vise seg å være deres siste opptreden sammen for Tom Petys døde i oktober 2017.
I 2018 ble det utgitt et album med tidligere uutgitt stoff med Tom Petty, An America Treasure, hvor en demo fra 1984 "The Apartement Song" og "Insider" fra en live opptreden i Stephen C. O'Conell Center, Gainesville, Florida, 21 september 2006 med Nicks.
Lindsey Buckingham ble sparket fra Fleetwood Mac i april 2018, angivelig etter uenigheter med Nicks og Mick Fleetwood. Nicks hjalp til med å rekruttere hans erstatter, Mike Campbell fra Tom Petty and the Heartbreakers og Neil Finn fra Crowded House. Denne ny besetningen startet på en verdensturné med tittelen An Evening with Fleetwood Mac i 2018–2019.
LeAnn Rimes ga sammen med Stevie Nicks ut singelen "Borrowed (Re-Imagined)" i 2018.
Samlealbumet Stand Back: 1981 - 2017 ble utgitt i 2019, med 3 CD-er.
I april 2019 ble Stevie Nicks innlemmet i Rock and Roll Hall of Fame, hun ble den første kvinnen som ble innviet to ganger, en gang som medlem av Fleetwood Mac og som soloartist.
Nicks ga ut et live album og konsertfilm Live In Concert The 24 Karat Gold Tour i 2020, regissert av Joe Thomas.
9. oktober 2020 ga Nicks ut sin første nye musikk på seks år. Den politiske videoen som fulgte sporet "Show Them the Way" ble regissert av Cameron Crowe.
Neil Finn ga ut singelen "Find Your Way Back Home" med Stevie Nicks og Christine McVie i 2020.
I desember 2020 kunngjorde musikkforlaget Primary Wave at Stevie Nicks hadde solgt dem en 80% eierandel i sangkatalogen hennes. Wall Street Journal verdsatte avtalen til 100 millioner dollar.
I 2020 skrev Stevie Nicks om USAs respons på COVID-19 og sammenlignet den med en "American Horror Story" – "Alle samles på strendene, i barene, fester, osv." La oss bli fulle og kline, og kan jeg forresten ta resten av drinken din? " – "Vi styrer mot en krasj; folk dør fordi folk ikke har på seg munnbind ... Ingen leder oss. Ingen har en plan".
Diskografi
Solo
Fleetwood Mac
Buckingham Nicks